CELEX: 62020TN0069
Language: fi
Date: 2020-02-04 00:00:00
Title: Asia T-69/20: Kanne 4.2.2020 – Tele Columbus v. komissio

23.3.2020   
            
            
               FI
            
            
               Euroopan unionin virallinen lehti
            
            
               C 95/45
            
         
      Kanne 4.2.2020 – Tele Columbus v. komissio
      (Asia T-69/20)
      (2020/C 95/55)
      Oikeudenkäyntikieli: saksa
      
         Asianosaiset
      
      
         Kantaja: Tele Columbus (Berliini, Saksa) (edustajat: asianajajat C. Wagner ja J. Hackl)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 18.7.2019 tekemän päätöksen C(2019) 5187 (M.8864 – VODAFONE/CERTAIN LIBERTY GLOBAL ASSETS)
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu ilmeiseen arviointivirheeseen ja menettelysääntöjen rikkomiseen siltä osin kuin on kyse kilpailuun kohdistuvan sellaisen olennaisen rajoituksen tutkimisesta, joka aiheutuu koordinoimattomien horisontaalisten vaikutusten vuoksi Saksan markkinoilla ”TV-signaalien vähittäistason siirrossa monen asunnon kiinteistöjen asiakkaille”
               
            
                  2)
               
               
                  Toinen kanneperuste, joka perustuu ilmeiseen arviointivirheeseen siltä osin kuin on kyse kilpailuun kohdistuvan sellaisen olennaisen rajoituksen tutkimisesta, joka aiheutuu koordinoimattomien horisontaalisten vaikutusten vuoksi Saksan markkinoilla ”yhden asunnon kiinteistöissä oleville kotitalouksille välitettävien kaapeli-tv-signaalien siirrossa”
               
            
                  3)
               
               
                  Kolmas kanneperuste, joka perustuu ilmeiseen arviointivirheeseen ja menettelysääntöjen rikkomiseen siltä osin kuin on kyse kilpailuun kohdistuvan sellaisen olennaisen rajoituksen tutkimisesta, joka aiheutuu koordinoimattomien vertikaalisten vaikutusten vuoksi signaalien siirtomarkkinoilla ja siten niihin liittyvillä Saksan markkinoilla ”TV-signaalien vähittäistason siirrossa monen asunnon kiinteistöjen asiakkaille”
               
            
                  4)
               
               
                  Neljäs kanneperuste, joka perustuu ilmeiseen arviointivirheeseen siltä osin kuin on kyse kilpailuun kohdistuvan sellaisen olennaisen rajoituksen tutkimisesta, joka aiheutuu koordinoimattomien horisontaalisten vaikutusten vuoksi nk. vähittäismarkkinoilla Saksassa
               
            
                  5)
               
               
                  Viides kanneperuste, joka perustuu ilmeiseen arviointivirheeseen ja menettelysääntöjen rikkomiseen siltä osin kuin on kyse sitoumusten tutkimisesta, koska komissio on hyväksynyt joukon sitoumuksia, jotka eivät rakenteellisesti olleet sellaisia, että niiden avulla olisi voinut ehkäistä yhteenliittymästä seuraavia kilpailuun kohdistuvia olennaisia rajoituksia.